n ansamblul culturii şi artei noastre socialiste, teatrul ocupă un 
loc însemnat, ca mijloc de educare a oamenilor muncii, de 
influențare și transformare a conştiințelor în spiritul învățăturii 
marxist-leniniste, al ideologiei partidului. Prin însuşi specificul său, teatrul nostru 
are posibilitatea de a pune publicul în contact nemijlocit cu ideile înaintate 
ale societăţii noastre, cu problemele construirii socialismului, cu eroii înaintați ai 
vremii noastre — adevărate modele de viaţă pentru oamenii muncii —, de a 
prezenta imagini din viața altor popoare care construiesc socialismul, sau care 
luptă pentru cucerirea libertății lor sociale şi a independenței naţionale. Prin ca- 
pacitatea sa de a aduce pe scenă realitatea actuală în plin proces de dezvoltare 
şi de a reînvia eroi ai altor epoci, exemplare înaintate ale omenirii în mersul său 
istoric, teatrul constituie un instrument prețios de înrîurire educativă a colecti- 
vităţii, de cultivare a celor mai înalte virtuţi omenești. 

În această lumină este limpede ce importanţă prezintă repertoriul în activi- 
tatea unui teatru, în orientarea sa, în stabilirea programului său ideologic-artistic. 
Prin repertoriul jucat, teatrul îşi afirmă poziția sa politică, îşi exercită funcţia 
sa socială educativă, de mesager al ideilor înaintate, de şcoală de înaltă cultură, 
de educare a gustului pentru frumos. Repertoriul este factorul principal care de- 
fineşte profilul fiecărui teatru în parte, ca și al întregii mișcări teatrale în an- 
samblul său. 

Considerăm, de aceea, că este necesar să punem în discuţia Comitetului unele 
constatări şi observaţii privind orientarea şi calitatea repertoriului actual al 
teatrelor dramatice, în lumina sarcinilor de răspundere pe care teatrul nostru le 
are de îndeplinit în prezent, în procesul de formare a conştiinţei socialiste a 
oamenilor din ţara noastră. 


* Referat prezentat de artistul poporului Radu Beligan, preşedintele Consiliului teatrelor, la şedinţa 
plenară a Comitetului de Stat pentru Cultură şi Artă din 26—27 aprilie ac. 

Este îmbucurător să constatăm că, în alcătuirea repertoriului, teatrele noastre 
se orientează, din ce în ce mai ferm, spre lucrări cu tematică de actualitate, în 
ansamblul general al repertoriului tematica contemporană fiind în prezent predo- 
minantă. Ponderea lucrărilor originale în repertoriul general al teatrelor a crescut 
în mod evident. Pe de o parte, numărul pieselor originale înscrise în repertoriul 
fiecărui teatru a crescut față de anii trecuţi, pe de altă parte, a crescut numărul 
titlurilor de lucrări originale înscrise în repertoriul general. Apar mereu nume 
noi de autori, care se alătură detaşamentului de dramaturgi cunoscuţi, dovedind 
atracția mereu proaspătă pe care scena o exercită nu numai asupra spectatorilor, 
ci şi asupra creatorilor, îndemnați de dorinţa de a comunica, de la această înaltă 
tribună, cu un numeros auditoriu contemporan, pentru a dezbate problemele vieții 
noastre de azi. Numai în prima parte a stagiunii, de pildă, au fost prezentate 
în premieră douăzeci de piese noi originale şi sînt în repetiţie alte cîteva, pe 
lîngă piesele care, consacrate în alte stagiuni pe scenele unor teatre, au fost pre- 
zentate în premieră locală pe alte scene, sau reluate acolo unde succesul lor s-a 
dovedit trainic. Dintre acestea, unele aparţin unor autori care fac acum primul 
contact cu scena — poeți, ziariști, prozatori cunoscuţi, sau chiar debutanţi în 
cîmpul literelor. Cităm dintre piesele noi reprezentate în această stagiune : Steaua 
polară de Sergiu Fărcăşan, Febre de Horia Lovinescu, O singură viață de 
I. Hristea, O felie de lună de Aurel Storin, Băiat bun, dar... cu lipsuri de Nicuţă 
Tănase, Accident pe Strada Nouă de Maria Földes, Ancheta de Al. Voitin, Adam 
și Eva de Aurel Baranga etc. Apar iniţiative ale teatrelor din regiuni, dornice de 
a avea întîietatea în prezentarea unor lucrări originale. (De exemplu: Teatrul 
Naţional din Iaşi, Teatrul Naţional din Craiova, Teatrul Naţional şi Teatrul Ma- 
ghiar de Stat din Cluj, Teatrul de Stat din Timişoara, Teatrul de Stat din 
Sibiu etc.) 

Dacă comparăm această situație cu aceea de acum cîţiva ani, cînd titlurile 
pieselor originale promovate într-o stagiune erau foarte puţine (4—5 piese pe sta- 
giune), ne dăm seama că în această direcţie există un progres evident. Un progres 
există şi în ceea ce priveşte diversitatea temelor tratate. De pildă, piesa Steaua 
polară afirmă ideea luptei oamenilor de ştiinţă comuniști împotriva influențelor 
ideologiei burgheze ; Băiat bun, dar... cu lipsuri înfăţişează aspecte ale procesului 
de creştere pe plan etic cetățenesc a tinerilor muncitori de la Hunedoara; legă- 
tura strînsă între intelectualitate şi popor se reflectă în acţiunea piesei Febre, în 
timp ce O felie de lună, Accident pe Strada Nouă, sau Grădina cu trandafiri de 
Andi Andrieș afirmă forța principiilor eticii socialiste care călăuzesc relaţiile noi 
dintre oamenii societăţii noastre ; Mirele furat de St. Haralamb şi Stela Neagu, ca şi 
Suzi, vaca noastră de A. Kolocvrat surprind unele aspecte caracteristice ale 
luptei între nou şi vechi în satul colectivizat ; Adam şi Eva afirmă ideea vigilenţei 
oamenilor cinstiți împotriva elementelor descompuse care încearcă să se menţină 
în societatea noastră prin înșelăciune şi necinste. i 

Se remarcă și o îmbogăţire a mijloacelor de expresie, a genurilor dramatice 
şi a formelor folosite de autori în tratarea diverselor teme. 

Conţinutul de idei al pieselor s-a îmbogăţit, replica a devenit mai consis- 
tentă, mai expresivă, dovedind grija autorilor pentru cizelarea artistică. Psihologia 
personajelor a dobiîndit mai multă adincime. 

Important este îndeosebi faptul că sfera preocupărilor dramaturgilor vîrstnici 
şi tineri este cu precădere circumscrisă în perioada contemporană, ceea ce con- 
stituie un factor important al creşterii forţei educative a teatrului nostru. 

În ce priveşte repertoriul universal, observăm de asemenea prezenţa pe 
scenele noastre a unor piese valoroase, aparţinind dramaturgiei sovietice şi a 
celorlalte ţări socialiste, precum şi dramaturgiei progresiste din alte ţări. Piese 
ca Oceanul de Ştein, Poveste din Irkutsk de Arbuzov, Bulevardul Leningradului 
de I. Stock, ca şi alte piese sovietice cunoscute mai de mult, vorbesc spectatorilor 
despre înalta răspundere a omului sovietic faţă de viaţă, față de umanitate, despre 
caracterul educativ, transformator, al muncii, despre înaltele principii ale eticii 
comuniste, care conduc viața şi comportarea cotidiană a oamenilor ce construiesc 
comunismul. Se joacă pe scenele noastre piese reprezentative din unele ţări socia- 
liste, ca Prima zi de libertate de Leon Kruczkowski, Antigona și ceilalți de Peter 
Karvas etc., precum şi piese ale unor dramaturgi de renume mondial, ca Brecht 
(Cercul de cretă caucazian, Şvejk în al doilea război mondial, Ascensiunea lui 
Arturo Ui poate fi oprită), Tennessee Williams, Friedrich Dürrenmatt, Bernard 
Shaw, Eduardo de Filippo, Arthur Miller. Fondul clasic al repertoriului teatrelor 

noastre își menţine strălucirea şi se îmbogățește cu valorificarea scenică a unor 
piese de la începuturile dramaturgiei noastre, scrise de M. Kogălniceanu, Costache 
Caragiale sau Alecsandri, precum și cu opere ale marilor dramaturgi clasici uni- 
versali, ca Ibsen, Shakespeare, Molière, Lope de Vega, Cehov, Gorki etc. 

Variat ca tematică, genuri şi stiluri, repertoriul actual al teatrelor noastre 
a prilejuit realizarea unor spectacole valoroase, semnalînd totodată existența unui 
front larg de interpreți, tineri şi vîrstnici, regizori, actori şi pictori-scenografi, 
deosebit de înzestrați. Spectacolele prezentate în ultima vreme de teatrele noastre 
dovedesc o creştere a maturității ideologice şi artistice a interpreţilor, o mai ac- 
centuată tendinţă de a sublinia mesajul ideologic al pieselor, de a pătrunde sen- 
surile adinci ale operei dramatice şi a le transmite în mod convingător şi emo- 
ționant. Amintim dintre cele mai reușite: Steaua polară, la Teatrul „C. I. Nottara“, 
spectacol pus în scenă de Radu Penciulescu; O singură viață, la Teatrul „Lucia 
Sturdza Bulandra“, pus în scenă de Lucian Pintilie; Adam și Eva, la Teatrul 
Naţional „I. L. Caragiale“, de Sică Alexandrescu ; Oceanul, la Teatrul Tineretului, 
de D. D. Neleanu; Chiriţa în Iaşi, la Teatrul de Stat din Brașov, de Ion 
Simionescu ; Prima zi de libertate, la Teatrul de Stat din Sibiu, de Călin Florian; 
Poveste din Irkutsk, la Tg. Mureş, de Harag György ; Bulevardul Leningradului, 
la Teatrul Naţional din laşi, de Ion Olteanu etc. Concursul tinerilor artişti din 
teatrele dramatice organizat în luna decembrie 1962 a demonstrat existenţa unor 
remarcabile forţe tinere, care-şi dezvoltă talentul căutînd căi noi de expresie 
artistică pe platforma trainică a realismului socialist. 

Avem astăzi în teatrul nostru condiţiile necesare pentru a realiza acele 
opere emoţionante, puternic mobilizatoare, atît pe planul dramaturgiei cît și al 
artei spectacolului, pe care spectatorul nostru le aşteaptă cu o exigenţă îndreptă- 
țită de nivelul general al vieţii şi culturii noastre actuale. Publicul nostru nou a 
îndrăgit teatrul, şi fiecare spectacol nou, reuşit, constituie un adevărat eveniment, 
aşteptat cu nerăbdare şi salutat cu însufleţire de spectatorii entuziaști. 

Trebuie să spunem totuşi că așteptările şi cerinţele spectatorilor nu găsesc 
întotdeauna un răspuns satisfăcător. Ne vom referi, în acest sens, în special la 
dramaturgia originală care, faţă de bogăţia nesfirşită de teme şi de probleme ale 
realităţii noastre actuale, apare încă insuficientă, atît sub raportul cuprinderii 
tematice, cît şi sub raportul adîncimii tratării. 

Calitățile relevate în ultimii ani de dramaturgia noastră, precum şi pre- 
țuirea de care ea se bucură în rîndurile publicului, îndreptăţesc o examinare exi- 
gentă a slăbiciunilor manifestate în acest domeniu de creaţie. 

Lipsesc din repertoriu piese de mare respirație socială, marile drame şi 
comedii care să oglindească procesele esenţiale, majore, ale timpului nostru în 
conflicte puternice, pasionante. 

Imaginea realității noastre de azi, cu tot ce are ea mai măreț şi mai emo- 
ţionant, procesul de formare a omului nou, superior ca nivel de gindire şi com- 
portare etică şi socială, sînt încă insuficient prezentate pe scenele de teatru. Te- 
matica de actualitate pe care o abordează mulţi dramaturgi este gîndită şi tratată 
adesea într-un mod minor, în aspecte prea puţin semnificative. 

Clasele societății noastre, clasa muncitoare şi țărănimea, au trecut în aceşti 
ani printr-un proces de prefacere structurală. Rîndurile clasei muncitoare au 
crescut, a crescut nivelul intelectual al muncitorului ; odată cu ridicarea nivelului 
său de viață, orizontul său de gîndire s-a lărgit. Prin încheierea procesului de 
colectivizare a agriculturii, viaţa ţărănimii muncitoare a intrat pe un făgaş nou, 
suferind transformări profunde, dînd la iveală aspecte noi ale luptei între nou și 
vechi. S-a format în fapt o clasă nouă, țărănimea colectivistă, prietenă şi aliată 
de nădejde a clasei muncitoare. În lumea satului de azi, bătălia pentru întărirea 
economico-organizatorică a gospodăriilor agricole colective se desfăşoară în strînsă 
legătură cu procesul de ridicare a conştiinţei ţăranului colectivist, care prezintă 
aspecte dintre cele mai interesante. 

Avem oare multe piese care să vorbească în mod convingător despre aceste 
fenomene caracteristice vieții noastre actuale ? Trebuie să recunoaștem că nu. 

Chiar şi problemele actuale ale intelectualităţii, care-i preocupă în mai 
mare măsură pe unii autori dramatici, nu sînt încă explorate în profunzime. Cu 
unele excepţii. dramaturgii continuă să ne înfăţişeze o intelectualitate supusă şo- 
văielilor şi oscilaţiilor între individualism şi aderarea la spiritul colectivist. Or, 
realitatea a dovedit că intelectualitatea ţării noastre a evoluat în acești ani, da- 
torită îndrumării înțelepte şi consecvente date de către partid, precum și datorită 

infuziei forțelor proaspete, de origine muncitorească şi țărănească, cu care ea s-a 
îmbogățit. În institutele de cercetări științifice, în şcoli şi institute de învățămînt 
superior, în întreprinderi şi la sate activează astăzi un număr mare de intelectuali 
tineri şi vîrstnici, legaţi de popor, devotați cauzei socialismului, angajaţi pe deplin 
în bătălia pentru descoperirea unor noi drumuri în ştiinţă, pentru supunerea na- 
turii şi punerea ei în slujba societăţii socialiste. Din păcate, asemenea probleme 
lipsesc din piesele apărute în ultima vreme. 

În schimb, aşa cum am mai spus, autorii zăbovesc adesea asupra unor aspecte 
şi probleme mai puţin esenţiale, sau tratează teme importante într-un mod minor, 
cu argumente ideologice şi artistice inconsistente. De pildă, pentru a demonstra 
superioritatea vieții şi moralei noastre socialiste față de modul de viaţă occidental, 
scriitoarea Lucia Demetrius a imaginat coşmarul eroinei din piesa sa Întoarcerea 
din vis, în care ambii termeni ai comparaţiei (lumea noastră şi cea din Apus) 
apar în imagini vagi, şterse, puţin concludente. Unele piese tratează mici drame 
de familie, cu vag aspect etic, sau se întorc spre trecut, pentru a demasca încă o 
dată morala abjectă a burgheziei sau a micii burghezii intelectuale, fără a pătrun- 
de însă în profunzimea procesului istoric şi a desprinde principala forță a epocii. 

Lacuna esențială a lucrărilor dramatice prezentate în ultimul timp pe sce- 
nele noastre constă în slaba realizare a figurii omului înaintat, a erouluicon- 
temporan — omul muncii, activist de partid sau de stat, muncitor, ţăran sau 
intelectual. 

Dramaturgia noastră realist-socialistă numără cîteva tipuri remarcabile de 
personaje înaintate, cu o conştiinţă partinică dezvoltată, militanți hotăriţi şi 
consecvenţi pentru victoria noului: Cerchez din Ziariștii, Spiridon Biserică din 
Mielul turbat, Ceocilteu din Îndrăzneala, Proca din Steaua polară. Aceștia sînt 
oameni care aparțin cu adevărat zilelor noastre, care luptă împotriva vechiului 
sub formele sale diverse de manifestare : rutină, birocrație, influență a ideologiei 
burgheze, individualism, carierism. Aceşti eroi, care au dat naştere şi unor creaţii 
actoricești valoroase, sînt iubiţi de publicul spectator pentru bogăţia lor sufletească, 
pentru frumusețea lor morală, pentru forța exemplului lor, care cuceresc masele. 
Dar asemenea eroi sînt încă prea puţini în dramaturgia noastră. 

În ultimul timp se observă la unii dramaturgi tendința de a înlocui eroul 
înaintat, concret, înzestrat cu trăsături umane convingătoare și puternic ancorat 
în realitatea socială a zilelor noastre, cu schemele unor făpturi lipsite de consis- 
tență și de contingenţe cu realitatea, simboluri abstracte, care nu conving pentru 
că nu au calitatea necesară pentru ca arta să convingă : veridicitatea. Fenomenul 
este ceva mai vechi și el se înrudeşte cu schematismul. Acum însă el a căpătat 
aspecte noi, pe care unii încearcă să le justifice prin folosirea unor mijloace de 
expresie şi procedee așa-zis moderne. Astfel, activistul de partid este înfățișat 
uneori ca un fel de factotum, omniprezent şi omnipotent, plutind ca un fel de 
providență deasupra tuturor personajelor, rezolvîndu-le toate problemele de viaţă, 
de la cele mai grave pînă la cele mai mărunte, printr-o simplă şi miraculoasă 
mişcare de baghetă, ca Boţogan din Costache şi viața interioară. Altă dată, eroul 
pozitiv este un simbolic controlor financiar, care, pentru a demasca moravurile 
descompuse şi escrocheriile unor pungași, începe prin a mima comportamentul 
dezgustător al acestora, transformîndu-se într-un comentator abstract al unor 
probleme generale, fără ca, prin ceea ce spune şi ceea ce face, să se dovedească 
în mod pregnant un reprezentant al moralei înaintate a societăţii noastre. (Emi- 
lian din Proştii sub clar de lună.) Chiar şi eroul unei comedii în general izbutite, 
ca O felie de lună, poartă trăsăturile unui erou simbolic. Prin cîteva travestiri ca- 
meleonice, el reuşeşte să rezolve problemele tuturor membrilor unei familii (şi 
concepția înapoiată despre educaţia fetelor, şi căsătoria celei mari, și învăţătura 
celei mici, şi prejudecățile mamei, şi nostalgiile tatălui). Există discuţii și în jurul 
eroului noii comedii a lui Al. Mirodan, Șeful sectorului suflete ; nădăjduim că ele 
se vor solda cu rezultate pozitive, autorul dorind să-și îmbunătăţească lucrarea. 
Unii dintre autorii pieselor citate, dindu-și seama de slăbiciunile lucrărilor lor, au re- 

luat munca asupra textelor. Preferinţa unor autori pentru o simbolistică alambicată şi 
dizolvarea caracterului concret al eroului într-un ocean de fraze şi idei „general-uma- 
ne“ ne poartă cu gîndul înapoi,către unele piese ale dramaturgiei romîneşti dintre 
cele două războaie, sau către unele opere contemporane ale dramaturgiei apusene, în 
care asemenea procedee îşi pot găsi uneori justificarea prin înseși condiţiile sociale în 
care dramaturgii trebuie să creeze. Eroi de tipul „omului care aduce ploaie“, al 
profesorului din Copacii mor în picioare, sau al lui Val din Orfeu în infern repre- 
zintă imagini poetice ale unor aspirații mai mult sau mai puţin limpezi ale auto- 
rilor spre o lume mai bună decît aceea capitalistă, aspirații pe care dramaturgii, 
din diverse cauze, nu ştiu sau nu pot să le concretizeze. Transplantate în drama- 
turgia noastră, care-şi trage resursele dintr-o societate în care aspiraţiile cele mai 
profunde ale poporului își găsesc rezolvarea concretă, reală, aceste procedee, ca şi 
conţinutul pe care ele îl exprimă, nu-și găsesc rostul. Folosirea lor are drept re- 
zultat ocolirea realităţii concrete şi înlocuirea imaginii artistice realiste, cu scheme, 
simboluri și ficțiuni abstracte, lipsite de forţă de convingere şi deci de eficacitate 
educativă. 

Şi nu atît caracterul simbolic al acestor personaje le răpește forța emo- 
țională, educativă, ci mai ales conţinutul exprimat prin vorbele şi faptele lor, 
care este lipsit de substanță ideologică, singura ce dă viabilitate şi eficiență unui 
personaj dramatic, învestit cu misiunea de mesager al unui ideal social şi 
etic înaintat. 

O altă tendință care s-a făcut simțită în ultima vreme este tendința spre 
vulgaritate, spre gluma ieftină și poanta echivocă. Articolul din „Scînteia“, ca și 
discuțiile care au avut loc la Teatrul „Lucia Sturdza Bulandra“ asupra piesei 
Proștii sub clar de lună de T. Mazilu, au relevat aceasta ca una din deficiențele 
principale ale piesei. Autorul urmărind, în mod justificat, să demaște moravurile 
abjecte ale unei lumi aflate azi la periferia societăţii noastre, s-a pierdut în des- 
crierea amănunţită, naturalistă, a vieţii intime a personajelor sale, tocindu-și 
ascuţişul satirei şi aducînd în scenă însăși vulgaritatea, atit în situaţii, cît şi în 
limbaj, ceea ce pe drept cuvînt a nemulțumit publicul larg. Tendinţa spre vulga- 
ritate s-a manifestat și în ale piese, cu mai puțină acuitate, ce e drept, dar 
într-un mod care merită a fi semnalat ca o primejdie față de rosturile educative 
ale teatrului nostru. (De pildă, în Cuibul cu mirese de I. Avian, şi chiar, pe 
alocuri, în Băiat bun, dar... cu lipsuri de Nicuţă Tănase.) 

Se ştie ce putere de comunicare şi de influențare capătă cuvintul rostit de 
pe scenă în fața unei săli de sute de oameni. Cînd este rostit şi cu talent, el 
capătă forță de convingere şi contaminează. Plecind de la spectacol, publicul, 
mai ales tinerii, repetă uneori replici întregi din piesa văzută. Ticurile verbale 
ale personajelor lui Caragiale au intrat în limbajul curent, în sens peiorativ, iar 
începutul monologului filozofic al lui Hamlet este cunoscut azi și de copii. Tocmai 
de aceea, scriitorul de teatru trebuie să se gîndească mai adînc la responsabilitatea 
pe care şi-o asumă prin fiecare cuvînt pus în gura eroilor săi, să studieze efectul 
cuvintelor în sală şi să intervină ori de cîte ori efectul acesta este dăunător. Cînd 
spectatorul tînăr pleacă de la teatru repetindu-și cuvintele lui Satin: „Omul, ce 
mîndru sună acest cuvînt“, înseamnă că teatrul şi-a atins ținta, că bagajul spiri- 
tual al spectatorului a dobîndit încă o valență; dar dacă spectatorul, plecînd de 
la teatru, repetă poantele „şmecherilor“ de pe bulevard, tot talentul şi energia 
cheltuită de interpreţi, ca şi sumele cheltuite pentru spectacol, s-au consumat 
cu rezultate negative. Unii autori au încercat să justifice gustul pentru un limbaj 
frust, primitiv, prin citarea unor exemple din Shakespeare sau Brecht, dar parti- 
cularitățile de stil şi de limbajale unor autori străini şi ale unor epoci istorice cu 
anumite trăsături caracteristice nu pot servi drept justificare pentru imperfec- 
ţiunile unor opere adresate direct publicului nostru. 

Se semnalează, de asemenea, unele tendinţe spre falsă inovaţie, abuz mani- 
fest de comentatori, de retrospecţii şi anticipaţii, frecvenţa unor procedee 
artificiale, prin care unii autori cred că pot suplini soliditatea construcției 

dramatice, argumentaţia organic-artistică a temei propuse. Această falsă inova- 
ție şi gustul pentru un convenţionalism exagerat aduc pe scenă hibrizi lipsiţi de 
viabilitate. Un exemplu este piesa Cazul studentului Mihai Lotreanu de Radu 
Theodoru, prezentată de Teatrul de Stat din Timişoara, în care comentatorul 
acţiunii pare să fie însuşi autorul piesei, în plin proces de improvizare a lucrării, 
intrînd în conflict şi cu personajele sale şi cu spectatorii. 

Unii autori, destul de numeroși în ultima vreme, au încercat să demaște în 
operele lor aspecte ale modului de viață capitalist, cursa înarmărilor condusă de 
imperialiștii americani, pericolul armelor nucleare. Intenţia, desigur, este pozitivă. 
Sînt folositoare şi asemenea piese. Dar insuficienta cunoaştere a mediului de viață 
abordat şi superficialitatea tratării problemelor au dus de cele mai multe ori, în 
mod firesc, la eşec. Înlocuindu-se cerinţele elementare ale cunoașterii realităţii şi 
procedeele artei realiste, printr-o simbolistică confuză, care aparţine teatrului 
absurd — la modă acum în unele țări capitaliste — s-a ajuns în piesa Moartea nu 
vine din cer, a tînărului scriitor, talentat de altfel, D. R. Popescu (publicată de 
revista „Steaua“), la un rebut artistic, în care lipsa de logică se întilneşte cu vul- 
garitatea, iar gluma ieftină cu falsa originalitate. 

Se manifestă, de asemenea, insuficientă exigenţă față de calitatea artistică 
a unor piese, în care construcţia defectuoasă, dialogul stingaci, inexpresiv, nefini- 
sarea artistică fac să se piardă, nevalorificate, teme şi idei prețioase. 

Desigur, aceste slăbiciuni se datoresc în primul rînd insuficientei aprofun- 
dări a realității de către unii dramaturgi, superficialității şi grabei cu care aceștia 
lucrează, lipsei străduinţei necesare pentru rezolvarea artistică a temelor alese. 

Sint unii autori care, grăbindu-se să-şi vadă lucrările jucate, nu numai că 
nu depun suficientă stăruință pentru desăviîrșirea lor artistică, pentru exprimarea 
cît mai limpede şi convingătoare a ideilor, pentru conturarea pregnantă a con- 
flictului, a caracterelor, a situaţiilor, dar resping chiar ajutorul pe care unele 
teatre sînt dispuse să-l acorde, cu căldură şi spirit constructiv, pentru îmbună- 
tățirea ideologică şi artistică a lucrărilor. Credem că tinerii noștri dramaturgi ar 
trebui să se gîndească mai des la exemplul marilor înaintași: Caragiale, Gogol 
sau Cehov, care au ostenit îndelung asupra lucrărilor devenite capodopere ale 
dramaturgiei universale, fără a fi obligaţi la această muncă stăruitoare de alt- 
cineva decît de propria lor conştiinţă de creatori. Vorbind la Conferinţa pe ţară 
a scriitorilor, tovarășul Gheorghe Gheorghiu-Dej spunea : 

„Opere care să-și croiască drum spre inima oamenilor, înfruntînd cu trăinicia 
lor timpul, nu pot fi scrise din fuga condeiului, ci sînt rezultatul cunoașterii adinci, 
al studiului îndelungat al realităţilor, al unui susținut efort artistic, al muncii de 
migală a creatorului, pătruns de modestie şi exigenţă față de roadele trudei sale.“ 

Există însă şi lipsuri serioase în munca teatrelor pentru stimularea și pro- 
movarea creaţiei originale. 

Multe din piesele reprezentate, sau aflate în curs de pregătire în această 
stagiune, sînt rodul colaborării teatrelor cu autorii dramatici, ceea ce dovedește 
că în teatre a crescut simțul datoriei pentru promovarea în repertoriu a drama- 
turgiei originale. Dar calitatea scăzută a unor piese dovedeşte că nu toate teatrele 
îşi duc misiunea pînă la capăt. Prea puţine teatre manifestă iniţiativă în atra- 
gerea autorilor dramatici la o colaborare creatoare pe teme inspirate din 
procesul de construire a socialismului. De cele mai multe ori, munca tea- 
trelor cu autorii se mărginește la aşteptarea pasivă şi acceptarea fără exi- 
genţă a lucrărilor oferite de dramaturgi, lipsind tocmai intervenţia activă şi 
contribuția directă la orientarea creatorilor spre problematica esenţială, spre 
conflictele caracteristice realității noastre actuale. Continuă să se manifeste în 
munca unor teatre slăbiciuni mai vechi, ca lipsa de operativitate în relaţiile lor 
cu autorii, impreciziune şi inconsecvenţă în aprecierea unor piese, lipsă de 
hotărîre şi de spirit de răspundere, care demobilizează creatorii. Munca cu 
autorii dusă în cadrul teatrelor are adesea un caracter superficial, rezumîndu-se 
la îndreptarea unor imperfecţiuni secundare, de formă, subapreciindu-se studiul 
profund şi temeinic al conţinutului lucrării, al mesajului ei ideologic. 

Această muncă superficială a avut drept rezultat, de pildă, punerea în scenă 
la Teatrul Regional Bucureşti a piesei Șapte inși într-o căruță de Paul Anghel, 
lucrare cu un conţinut de idei confuz, care denatura aspecte importante ale reali- 
tăţii. De asemenea, unele piese propuse în repertoriu de Teatrul „C. I. Nottara“ 
n-au putut fi reprezentate din pricina nivelului lor ideologic și artistic foarte 
scăzut. Consiliul artistic și, mai ales, secretariatul literar al acestui teatru au 
dovedit în repetate rînduri lipsă de exigenţă şi mult subiectivism în aprecierea 
lucrărilor, ceea ce a avut drept rezultat o serie de eșecuri în munca cu autorii 
şi, în consecință, diminuarea încrederii autorilor în capacitatea teatrului de a-i 
sprijini efectiv în munca lor de creație. 

Unele teatre din ţară au înscris în repertoriu piese înainte ca ele să-și fi 
primit din partea autorilor forma definitivă, ceea ce a adus perturbări în des- 
făşurarea planului de producţie al acestor teatre. 

La rîndul său, revista „Teatrul“, care în general are merite în stimularea 
şi popularizarea creației dramatice originale, a publicat în ultima vreme și piese 
nefinisate îndeajuns. Este bine că revista „Teatrul“ publică piese noi, înainte de 
a fi reprezentate. Dar, uneori, redacţia nu a fost destul de exigentă în munca sa 
cu autorii, ea nu a exercitat un rol activ în orientarea acestora spre anumite 
teme, ca şi în procesul de îmbunătăţire a lucrărilor, pentru ca autorul să înţe- 
leagă direcţia spre care să se îndrepte în definitivarea textului pentru scenă. 

La aceasta se adaugă şi exigenţa scăzută de care a dat dovadă, în unele 
cazuri, şi Consiliul teatrelor, apreciind unele lucrări în mod superficial, fără o 
analiză critică temeinică. 

Consiliul teatrelor nu s-a afirmat încă în mod suficient ca organ de con- 
ducere și îndrumare a activității teatrelor, îndeosebi în ceea ce priveşte orientarea 
ideologică a acestora. 

Graba cu care au fost acceptate spre tipărire şi reprezentare în teatre unele 
piese amintite aici are drept izvor o înțelegere greșită a sarcinii de stimulare şi 
sprijinire a creaţiei originale şi a dorinţei de promovare a acesteia. Este un fapt 
verificat că dramaturgia originală şi-a cucerit astăzi un loc de seamă în reper- 
toriul teatrelor noastre. Ea și-a cucerit locul cuvenit datorită meritelor reale ale 
celor mai bune din piesele noastre actuale. Succesul acestora a demonstrat în 
mod convingător că publicul nostru nou iubeşte creaţia originală şi privește cu 
interes operele care-i vorbesc,în imagini artistice emoţionante, expresive, despre 
problemele și oamenii zilelor noastre. Dar adevărata dragoste pentru creația ori- 
ginală nu înseamnă renunțarea la exigență. Tocmai pentru că publicul iubeşte 
creaţia originală, este necesară o exigenţă sporită pentru realizarea unor lucrări 
cît mai valoroase, profund educative. Pasiunea pentru nou trebuie să fie călăuzită 
de cea mai profundă principialitate partinică, pentru ca, alături de noul veritabil, 
să nu fie promovat surogatul. 

Lipsuri în munca de îndrumare a creaţiei s-au manifestat, după părerea 
noastră, şi la Secţia de dramaturgie a Uniunii Scriitorilor, care şi-a limitat în 
ultima vreme activitatea la discutarea cîtorva piese, după reprezentare, şi nu în- 
totdeauna după cele mai obiective criterii de apreciere. 

Critica de teatru acordă prea puţină atenţie problemelor dramaturgiei 
originale. De cele mai multe ori, critica se mărginește la recenzarea pieselor noi, 
şi, din păcate, nu de puţine ori, pe un ton apologetic. În aprecierea unor piese, 
critica a dat dovadă de superficialitate, fie lăudindu-le peste măsură, cum s-a 
întîmplat cu Șapte inși într-o căruţă, ale cărei lipsuri esenţiale de conţinut n-au 
fost semnalate în cronicile apărute, fie criticindu-le în mod excesiv, cum s-a 
întîmplat cu Băiat bun, dar... cu lipsuri. Şi într-un caz şi în celălalt, critica tea- 
trală nu a manifestat criterii de apreciere suficient de limpezi, bazate pe analiza 
profundă, marxist-leninistă, a conţinutului ideologic al operei de artă. Critica nu 
are încă rolul îndrumător pe care îl impune viaţa artistică, nu dezbate încă cu 
suficientă răspundere, în mod critic şi constructiv, fiecare lucrare apărută, nu 
întreprinde cercetări ştiinţifice în domeniul teoriei dramaturgiei, care să generali- 
zeze experienţa creatoare a ultimilor ani 

Etapa actuală a desăviîrşirii construcţiei -socialiste pune în fața dramaturgiei 
probleme noi, a căror oglindire cere studierea atentă şi cunoașterea profundă a 
realităţii, înţelegerea și tratarea ei artistică justă, pe planul conflictului dramatic. 
Documentele partidului nostru, precum şi învăţătura marxist-leninistă, știința 
legilor obiective ale dezvoltării societăţii, îl ajută pe dramaturg să înţeleagă adînc 
fenomenele actuale ale societăţii noastre, să-şi orienteze creaţia în mod just. 

S-a format în aceşti ani un nou personaj, care se cere oglindit cu putere 
în dramaturgie, un tip nou de erou, autor al numeroaselor înfăptuiri ale regi- 
mului nostru. Este muncitorul ridicat de partid la răspunderea de conducător, 
care a trebuit să lupte şi să învingă nenumărate greutăţi pentru a-și duce la 
capăt misiunea încredințată. Este activistul de partid de la sat, care a dus o 
luptă grea împotriva reacţiunii, pentru convingerea țărănimii asupra juste- 
ţii drumului arătat de partid, în numele propriului ei interes, pentru învingerea 
mentalităţii înapoiate, a neînţelegerii. Este învățătorul de țară devenit activist 
social — militant activ împotriva prejudecăţilor, a superstițiilor, a inerției —, ajutor 
de preţal partidului în lupta pentru ridicarea din întuneric și ignoranță a ţărănimii. 
Este tînărul entuziast, dornic de a acumula cît mai multe cunoştinţe și a-și pune 
toate forțele și capacitatea de muncă în slujba lumii noi, socialiste, în numele 
fericirii şi demnităţii omului. Este omul muncii — erou anonim, creator însufle- 
țţit al bunurilor materiale, care se bucură de roadele muncii sale, care-şi iubeşte 
patria socialistă şi nu precupețește nici un efort pentru înflorirea ei. Publicul 
așteaptă să vadă pe scenă, reflectată artistic, imaginea acestui erou, pe care-l 
întîlnește în viață la fiecare pas, şi care constituie pildă şi model de urmat. 
Autorii găsesc în viață modelul acestui erou, viu, concret, convingător, realitatea 
li-l oferă generoasă, şi nu e nevoie să-l confecţioneze din scheme și simboluri 
abstracte. Acesta nu e un erou ideal, ci un erou cuncret care, în procesul de 
transformare a lumii, în luptă cu greutăţile, cu vechiul, crește, se transformă şi se 
desăviîrşeşte el însuşi. 

În peisajul social al țării noastre există conflicte puternice, ascuţite, con- 
tradicții ireconciliabile între nou şi vechi — care nu se pot rezolva decît prin 
izbînda noului —, forme subtile şi complexe ale luptei de clasă, al cărei tărîm 
principal este în momentul de faţă cel ideologic. Aceasta înseamnă că dramatur- 
gii au posibilitatea ca, studiind profund realitatea, să detecteze şi să combată 
în operele lor manifestările mentalității înapoiate, să demaște pericolul pe care-l 
prezintă existenţa în realitatea noastră a unor elemente încă ostile regimului 
nostru, care folosesc arma otrăvită şi subtilă a calomniei, a propagandei în slujba 
ideologiei burgheze, a scepticismului și îndoielii, să înfiereze pe cei ce jefuiesc 
din avutul poporului, pe cei ce înşeală buna-credinţă a oamenilor cinstiți. 

În această bătălie pentru formarea omului nou, comedia satirică își are 
locul său de cinste, ca mijloc de demascare şi combatere — de pe poziţiile înain- 
tate ale moralei și ideologiei comuniste — a fenomenelor negative, a rămășițelor 
şi influențelor moralei şi ideologiei burgheze. Dramaturgia noastră are vechi tra- 
diţii de luptă pentru educarea poporului în spiritul patriotismului şi al înaltelor 
idealuri de progres, precum şi pentru combaterea — cu ajutorul satirei — a 
viciilor morale şi sociale. 

Publicul nostru de azi are dreptul să ceară dramaturgilor şi teatrelor să 
ducă mai departe aceste tradiţii prin opere profund emoţionante şi mobilizatoare, 
pătrunse de spiritul combativ al partinităţii comuniste. 


+ +> 


În ceea ce priveşte alcătuirea repertoriului general al teatrelor se constată, 
pe lîngă rezultatele bune de care am vorbit la început, lipsuri, care dovedesc că 
unii directori nu privesc cu destulă responsabilitate sarcina ce li s-a încredințat. 
Persistă încă în munca unor conducători de teatre practica alcătuirii reperto- 
riului la întîmplare, fără un studiu aprofundat al valorii lucrărilor dramatice şi 

al necesităților teatrului în raport cu sarcinile sale educativ-culturale şi cu posi- 
bilităţile de realizare scenică de care dispune. Se manifestă încă tendința spre 
lucrări ușoare, de o substanţă ideologică şi artistică precară, dar care, prin arti- 
ficii formale, asigură succes la o parte mai înapoiată a publicului, cu înclinații 
şi gusturi mic-burgheze. Aşa este cazul cu piesele Măria sa bărbatul de Klara 
Feher, Logodnicul de profesie se însoară de Oldrich Danek, sau chiar Încotro, 
flăcăule ? de Vera Panova, care nu pot fi considerate reprezentative pentru dra- 
maturgia țărilor socialiste, după cum nu poate fi considerată reprezentativă pen- 
tru dramaturgia progresistă franceză comedioara polițistă a lui Robert Thomas 
Opt femei, pe care, recent, două teatre din Bucureşti au intenţionat să o pre- 
zinte spectatorilor. Uneori, teatrele se lasă atrase de latura spectaculoasă, fals 
inovatoare, a unor piese, sau de factura stranie, ciudată, a altora (ca, de pildă, 
Micile tragedii de Osvaldo Dragun), fără a se gîndi la efectul acestor piese asu- 
pra spectatorului nostru, care vine la teatru nu pentru a-și omori plictiseala, ci 
pentru a se îmbogăţi sufleteşte. 

Tendinţa spre spectaculos în sine este cultivată şi de unii regizori, care 
insistă adesea pentru programarea unor piese în repertoriu după criterii străine 
de valoarea ideologică a lucrărilor. Acest lucru explică, de pildă, intenţia unor 
teatre de a înscrie în repertoriu piese cu un mesaj confuz, ca Vedere de pe pod de 
Arthur Miller, sau Marele Romulus de Friedrich Dürrenmatt. 

Sarcina educativă a teatrului nu implică îngustarea repertoriului, ci, dim- 
potrivă, îmbogățirea lui continuă, asigurarea contactului publicului cu operele 
dramatice de valoare universală, aparţinînd culturii progresiste a tuturor popoa- 
relor. Dar aceasta presupune alegerea a ceea ce este cu adevărat valoros din dra- 
maturgia popoarelor, a  epocilor trecute — opere bogate în idei gene- 
roase și de o ţinută artistică cu adevărat reprezentativă. Lărgirea reper- 
toriului nu trebuie să devină scop în sine şi nu trebuie realizată în numele unei 
false originalități. Criteriul de selecţie trebuie să fie acela al conţinutului pie- 
selor, al clarităţii ideilor, al accesibilităţii, al valorii lor artistice. Chiar din lucră- 
rile unor autori de mare renume, ca de pildă Arthur Miller, Friedrich Dirren- 
matt, Jean Anouilh şi alţii, vom promova acele lucrări care exprimă o poziţie lim- 
pede, înaintată faţă de viață şi societate, şi nu lucrările mai puțin izbutite ale 
acestora, care exprimă faze mai puţin semnificative în evoluţia lor ideologică și 
artistică. În programarea unor piese ale autorilor din ţări capitaliste, trebuie să ne 
fie foarte clar scopul înscrierii lor în repertoriu. Fără îndoială, nu toți aceşti 
autori sînt militanţi sociali, şi adesea formele de expresie folosite de ei prezintă 
unele particularități datorite condiţiilor de viaţă, publicului căruia i se adresează. 
Noi jucăm însă aceste piese pentru fondul lor de idei, pentru capacitatea auto- 
rilor de a reflecta critic aspecte caracteristice lumii în care trăiesc. 

Problema publicului trebuie să fie preocuparea principală pentru conducăto- 
rii teatrelor. Cui se adresează ? Cu ce scop? Cu ce mijloace? Iată întrebările 
esenţiale la care teatrul trebuie să răspundă prin întreaga sa activitate. Dacă 
la alcătuirea repertoriului, precum şi la interpretarea scenică a fiecărei piese, se 
va porni de la aceste criterii, munca teatrului va avea o linie de orientare lim- 
pede, va servi cu consecvență şi eficacitate scopului ei fundamental: formarea 
conştiinţei socialiste a maselor. 

Aceste criterii trebuie să călăuzească teatrul nu numai în alcătuirea reper- 
toriului de premiere, ci şi în realizarea repertoriului stabilit, în programarea pie- 
selor în repertoriul curent. În această stagiune, unele teatre şi-au modificat pe 
parcurs repertoriul stabilit la început, înlocuind — sub diferite motive discuta- 
bile — piese cu conţinut bogat, cu altele mai puţin consistente, ceea ce a impri- 
mat repertoriului din partea a doua a stagiunii o orientare mai șubredă. Pe de 
altă parte, o sumară analiză a repertoriilor curente jucate de teatre (de pildă, 
în lunile ianuarie şi februarie 1963) dezvăluie serioase deficiențe în consecvența 
orientării acestora. De pildă, Teatrul de Stat din Braşov a prezentat în luna 
ianuarie, atît la sediu cît şi în deplasări, de 29deori piesa Un drac de fată de Da- 

maschin. de 18 ori Chiriţa în Iași şi de două ori Nofa zero la purtare; Teatrul 
de Stat din Galaţi a prezentat în luna februarie 15 spectacole cu Jocul dragostei 
şi-al întîmplării, 12 spectacole cu Tom Sawyer, nouă spectacole cu Doamna 
ministru şi numai două spectacole cu o piesă originală, şi anume Mielul turbat. 

Privit astfel pe o anumită perioadă, repertoriul real al acestor teatre apare 
sărac şi de o valoare educativă redusă, deşi repertoriul lor permanent cuprinde 
mult mai multe piese valoroase, care, programate judicios, ar da mai multă bogă- 
ție de idei, varietate și eficienţă educativă activităţii teatrului respectiv. Datoria 
conducerii teatrelor este de a manevra astfel repertoriul încît un număr cît mai 
mare de spectatori să poată vedea cele mai valoroase lucrări dramatice, a căror 
forţă educativă justifică o difuzare cît mai largă în rîndul spectatorilor. 

Acelaşi criteriu al calităţii trebuie să călăuzească teatrele și în alcătuirea 
repertoriului de deplasări. Nu pot exista două categorii de repertorii: unul pentru 
sediu, corespunzător celor mai înalte exigenţe, şi altul pentru deplasări în mediul 
rural, conceput „indulgent“, cu rabat de calitate. Justificarea dată de Teatrul 
„C. 1 .Nottara“, de pildă, pentru însuşirea unei piese extrem de slabe, ca fiind 
concepută „pentru deplasări la ţară“, exprimă o poziţie nejustă, de dispreţ faţă 
de publicul nou din satele noastre. Teatrele au datoria de a contribui la îmbogă- 
țirea orizontului cultural al oamenilor muncii de la sate, prezentîndu-le nu lucrări 
superficiale şi hibride, ci care să vizeze universul de gîndire şi de preocupări al 
ţăranului nou. 

+ ++ 


În ce priveşte arta spectacolului, nu avem intenția să analizăm pe larg, 
cu această ocazie, problemele interpretării scenice. Ne vom referi numai la cîteva 
aspecte şi tendințe remarcate în cursul acestei stagiuni, şi care afectează valorifi- 
carea fondului de idei al repertoriului, fac să sporească sau să scadă forța de con- 
vingere. eficienţa educativă a acestuia. 

Se ştie că marea calitate a teatrului romînesc a stat şi stă în realismul 
interpretării, în forța sa de convingere şi emoţionare, în veridicitatea jocului 
actoricesc şi în claritatea concepției regizorale. Şcoala nouă a teatrului nostru 
socialist, care continuă şi dezvoltă tradiţiile realiste sănătoase ale înaintaşilor, 
îşi datoreşte marile succese din ţară şi de peste hotare tocmai acestei calități 
importante. 

Pe temelia realismului socialist sînt nu numai posibile, dar chiar absolut 
necesare căutările şi experimentele creatoare, inovatoare, frămîntarea pentru găsi- 
rea unor noi mijloace de exprimare convingătoare, pregnantă, a conţinutului de 
idei, de comunicare intensă cu spectatorul, de influențare a conştiinţei sale pe 
calea emoţiei artistice. Asemenea căutări şi experimente pozitive, menite să mă- 
rească capacitatea de expresie a artei scenice, să limpezească şi mai mult mesa- 
jul ideologic al pieselor, au început să se dezvolte tot mai viguros în teatrele 
noastre, fiind cu căldură sprijinite şi promovate. În acest sens, am amintit mai 
înainte citeva realizări ale acestei stagiuni. 

Atunci însă cînd căutările devin un scop în sine, urmărind originalitatea 
cu orice preț, ele se transformă într-o barieră între mesajul operei drâămatice şi 
public. S-au observat în ultima vreme unele tendinţe spre un modernism exage- 
rat al formei, spre exhibiţionism, care duc la încărcarea spectacolului” eu efecte 
exterioare ce întunecă ideile textului. Asemenea tendințe s-au vădit şi cu ocazia 
concursului tinerilor artiști. Aşa, de pildă, în spectacolul Generalul şi nebunul 
prezentat de Teatrul de Stat din Piatra Neamţ, regizorul, încadrînd acţiunea pie- 
sei în formula unui spectacol de circ, a imprimat tuturor personajelor piesei tră- 
sături caricaturale, obligînd actorii să execute acţiuni mecanice, dezarticulate, 
golind personajele de conţinutul lor uman. În Poveste din Irkutsk prezentată de 
Teatrul de Stat din Galaţi, conţinutul de viaţă şi forța emoţională a piesei lui 
Arbuzov au fost convertite într-o formulă simbolică sterilă, inadecvată textului, 
în care actorii îşi rosteau rolurile ca într-un recital de poezie, iar decorul era 

redus la apariţia pe fundal a unor pete colorate, în forme geometrice, constituind 
adevărate şarade pentru spectatori : dreptunghi albastru pentru personajul pozitiv, 
violet pentru cel contradictoriu, portocaliu pentru forţa colectivului, și două ouă 
colorate pentru naşterea a doi gemeni. 

Adeseori, elementele formaliste în arta spectacolului au drept izvor insu- 
ficienta cultură şi maturitate ideologică a unor tineri artişti care, în căutarea unor 
forme noi de expresie, redescoperă procedee de mult uzate ale artei burgheze și 
le preiau mecanic, fără a înţelege inadvertenţa lor la conţinutul şi misiunea artei 
socialiste. Forţa teatrului nostru constă în capacitatea de a valorifica la maximum 
ideile şi virtuțile emoţionale ale operei dramatice prin mijloace de înaltă ţinută 
artistică și, în acelaşi timp, larg accesibile. 

Limpezimea și partinitatea concepţiei regizorale, înțelegerea clară de către 
regizor a sensului major al operei sînt o condiţie esenţială pentru orientarea 
spectacolului pe linia exprimării ideilor înaintate ale textului în imagini artistice 
«convingătoare, emoționante, autentic originale. Din păcate, ideile unor opere ale 
dramaturgiei occidentale, puse recent în scenă de teatrele noastre, nu şi-au găsit 
cea mai limpede și mai completă expresie scenică în spectacolele respective, inter- 
pretarea neepuizind relevarea fondului de critică socială conţinut în text. Așa s-a 
întîmplat, credem, cu piesele Maşina de scris, Vizita bătrinei doamne, şi altele. 
Dar aceasta ar necesita o analiză aparte, pe care sperăm că o va face critica 
teatrală. 

Ne aflăm în momentul cînd pregătirea stagiunii viitoare trebuie să preo- 
cupe pe orice conducător de teatru. Alcătuirea repertoriului și, îndeosebi, îm- 
bogăţirea repertoriului cu noi lucrări originale trebuie să stea în centrul aten- 
ției tuturor teatrelor. 

O examinare a șantierului creației în momentul de faţă arată că sînt în 
repetiţie, sau în curs de definitivare pe masa de lucru a autorilor, unele piese 
noi de Titus Popovici, Dorel Dorian, Gh. Vlad, Paul Everac, Eugen Mandric, 
Laurenţiu Fulga, Teodor Mazilu, Virgil Stoenescu, Ştefan Berciu, care abor- 
dează teme inspirate din procesul de formare a omului nou, din lupta împotriva 
rămășițelor moralei capitaliste în viaţa și în conștiința oamenilor muncii. Sînt în 
lucru şi piese care vor aduce în fața publicului figuri proeminente ale trecutului 
istoric sau cultural al poporului nostru, ca de pildă Horia, evocat de Mihai Beniuc, 
sau Mihail Eminescu de Mircea Ştefănescu. Acelaşi examen sumar ne arată însă 
că portofoliul unor teatre nu deschide o perspectivă optimistă asupra repertoriu- 
lui original din stagiunea sau stagiunile viitoare. Conform unei practici mai vechi, 
caracterizate prin pasivitate, conducerile unor teatre aşteaptă ca piesele mari să 
descindă pe masa lor de lucru, fără nici un efort; ele nu încheie contracte cu dra- 
maturgii, nu iau iniţiative care să stimuleze abordarea de către autori a unor teme 
actuale importante. 

Ihstrucţiunile Comitetului de Stat pentru Cultură şi Artă, cu privire la 
alcătuirea repertoriilor anuale, intrate în vigoare la începutul acestui an, pun 
în fața teatrelor răspunderi sporite în conceperea repertoriului și în special 
în stimularea şi promovarea creaţiei dramatice originale. 

Pe de o parte, mai bine decît oricine, conducerea teatrului şi organele 
locale pot cunoaşte necesitățile şi  particularităţile publicului dintr-o anu- 
valorificare scenică, la un cît mai înalt nivel, a unei opere dramatice. Pe de 
altă parte, apare tot mai mult ca o necesitate obiectivă și ca o posibilitate reală 
ca teatrul să fie laboratorul de creaţie al dramaturgiei originale, centrul muncii 
concrete, creatoare, eficiente cu dramaturgii. 

Pentru a răspunde tuturor acestor necesităţi şi condiţii, stilul de muncă 
şi de conducere în teatru trebuie să se ridice la un nivel superior. 

Există în prezent un mare număr de scriitori de teatru, unii reprezentind 
personalităţi artistice bine definite, cu o bogată experienţă, ale căror lucrări au 
şi intrat în patrimoniul dramaturgiei noastre realist-socialiste, alţii aflați în cău- 
tarea unui drum artistic propriu, iar alţii de-a dreptul începători în ale scrisului 
sau în ale dramaturgiei. Cu atit mai mult aceştia din urmă au nevoie de ajutorul 
concret, plin de dragoste și, în același timp, de exigenţă, al teatrelor. 

Dramaturgia este un gen dificil, care ridică în fața creatorilor mari proble- 
me, de o deosebită complexitate. Aceasta cere din partea teatrului o contribuţie 
competentă şi constructivă în relaţiile cu dramaturgii şi, în special, capacitatea 
de a scoate la iveală grăuntele preţios conţinut într-o lucrare de debut, pentrua 
sprijini autorul în munca de desăvîrşire a lucrării. În teatre, lucrările trebuie 
studiate în mod aprofundat, iar discuţiile cu autorii trebuie purtate cu toată 
răspunderea, pentru ca autorii să primească păreri juste, exprimate cu claritate. 
Trebuie evitate  tergiversările, amiînările, trecerea unei lucrări de la o instanță 
la alta, metodele birocratice, care şi derutează, şi îndepărtează pe autori. 

Dată fiind complexitatea problemelor pe care le ridică activitatea unui 
teatru ca instituție cu caracter ideologic — probleme de orientare, de măiestrie, 
de organizare —, rolul directorului de teatru apare limpede, ca factor hotărîtor 
şi de mare răspundere, conducător politic, militant pentru traducerea în viață 
a politicii partidului în domeniul artei teatrale. Sarcinile de răspundere pe care 
teatrele le au de îndeplinit în educarea socialistă a oamenilor muncii cer din 
partea directorilor de teatre spirit partinic, exigenţă şi principialitate, o bună 
pregătire culturală şi de specialitate, o orientare ideologică fermă, o profundă 
cunoaştere a vieţii. Directorul de teatru trebuie să fie animatorul pasionat al 
întregii activități a instituției pe care o conduce. Preocuparea permanentă a 
directorului trebuie să fie publicul, lărgirea ariei de activitate şi de influență 
a teatrului în rîndurile oamenilor muncii, satisfacerea cît mai înaltă a necesi- 
tăților spirituale ale acestora. Criteriul succesului, pe care îl invocă mulți 
directori pentru justificarea înscrierii unor piese în repertoriu, trebuie să fie 
înțeles în mod aprofundat şi complex, slujind nu unor concesii în repertoriu, 
ci fiind echivalent cu criteriul calităţii, privită sub toate aspectele de conţinut 
şi formă. Adevăratul succes în arta teatrului se realizează atunci cînd specta- 
colul lasă urme adinci în conștiința spectatorului, cînd stimulează gîndirea crea- 
toare şi trezește sentimente nobile. 

Un sprijin substanțial în activitatea de conducere a teatrului pot şi trebuie 
să-l aducă consiliile artistice şi secretariatele literare. 

Secretariatul literar nu poate fi confundat, aşa cum se mai întîmplă uneori 
în practică, cu un simplu resort însărcinat cu tipărirea programelor de sală şi a 
afișelor. Secretariatul literar trebuie să fie acel nucleu ideologic al teatrului, în 
care se elaborează premisele programului de activitate artistică al instituţiei, cw 
spirit de iniţiativă și pasiune creatoare. Primul contact al autorului cu teatrul se 
face de cele mai multe ori prin secretariatul literar. De aceea, aici trebuie să 
lucreze oameni competenţi, cu o limpede orientare ideologică şi un orizont cultu- 
ral larg, care să poată da un sprijin calificat autorilor prin aprecieri judicioase 
ale lucrărilor lor. 

Directorii teatrelor sînt obligaţi să se preocupe de întărirea secretariatelor 
literare cu cadre calificate şi capabile, să îndrumeze şi să controleze personal 
munca acestora. 

De asemenea, directorul teatrului este răspunzător de activitatea consiliului 
artistic, organ consultativ, alcătuit din cadrele fruntașe ale teatrului şi din oameni 
de specialitate dinafara teatrului. De buna alcătuire şi funcţionare a consiliului 
artistic depinde şi gradul aportului acestuia la munca generală de conducere şi 
orientare a teatrului. În prezent, mandatul vechilor consilii artistice, alese con- 
form unui sistem astăzi perimat, a expirat. 

Experienţa activității de pînă acum a acestor consilii dovedește utilitatea 
lor în munca de conducere a teatrului şi necesitatea folosirii mai intense şi mai 

multilaterale de către directori a ajutorului lor. Se constată, pe de altă parte, că 
în munca unor consilii artistice au existat manifestări de subiectivism, de lipsă 
de principialitate, o orientare ideologică neclară şi formalism birocratic, care au 
constituit o piedică în activitatea teatrelor respective. 

Este necesar ca directorii teatrelor să se preocupe de alcătuirea unor con- 
silii artistice a căror componenţă, prin competența şi principialitatea partinică a 
membrilor, să asigure o justă orientare ideologică a activităţii teatrului, rezolva- 
rea operativă şi plină de răspundere a problemelor complexe de creaţie legate de 
sarcinile educative ale teatrului. 

Un sprijin permanent şi activ trebuie să acorde conducerilor teatrelor comi- 
tetele de cultură şi artă regionale. 

În primul rînd, organele locale trebuie să cunoască foarte Bine situaţia şi 
activitatea teatrelor din regiunea respectivă, să ajute conducerile teatrelor să se 
orienteze în rezolvarea problemelor complexe ce le-au fost încredințate, să le 
acorde sprijinul de care au nevoie pentru stimularea creației și pentru buna des- 
făşurare a muncii artistice. Comitetele de cultură trebuie să contribuie la întări- 
rea conducerilor teatrelor, a secretariatelor literare şi consiliilor artistice cu cadre 
bine pregătite, să participe la discuţiile organizate în teatre în jurul pieselor și al 
problemelor repertoriului, să vegheze la orientarea: repertoriului teatrelor din 
regiune în funcţie de sarcinile lor cultural-educative concrete, să organizeze dez- 
bateri largi, pe plan local, asupra activității desfășurate de teatrele din regiune. 
Organele locale trebuie să vegheze la respectarea disciplinei de stat de către con- 
ducerile teatrelor şi să ia măsurile necesare de îndreptare, acolo unde constată 
abateri de la legile şi regulamentele în vigoare; să informeze Comitetul de Stat 
pentru Cultură şi Artă asupra problemelor care se ivesc în activitatea teatrelor, 
să se consulte cu Consiliul teatrelor din Comitetul de Stat pentru Cultură și Artă 
asupra problemelor de conţinut ale muncii teatrelor din raza lor de activitate. 

Sarcini de seamă în orientarea ideologică şi artistică a activităţii generale 
a teatrelor revin Consilului teatrelor din Comitetul de Stat pentru Cultură 
și Artă. 

. Consiliul teatrelor este organul Comitetului de Stat pentru Cultură şi Artă 
care răspunde în mod nemijlocit de modul în care se apiică politica partidului 
în mișcarea teatrală din țara noastră, de orientarea ideologică, ca şi de nivelul 
general al teatrului nostru din punct de vedere al eficienței sale educative şial 
gradului său de măiestrie artistică. 

Consiliul teatrelor are datoria de a veghea la justa coordonare şi proporţio- 
nare a repertoriului pe întreaga ţară, urmărind promovarea cu precădere a dra- 
maturgiei originale, precum şi programarea cu spirit de discernămînt a operelor 
aparţinînd dramaturgiei universale, clasice şi contemporane. Consiliul teatrelor are 
datoria de a cunoaște repertoriul tuturor teatrelor din țară, precum şi fiecare 
piesă nouă pe care conducerile teatrelor hotărăsc să o înscrie în repertoriu. Pen- 
tru a-și putea exercita controlul asupra conţinutului ideologic al repertoriului 
teatrelor, Consiliul teatrelor organizează citirea tuturor pieselor înscrise de teatre 
în repertoriu, înainte de începerea repetiţiilor cu lucrările respective. 

Din punct de vedere al orientării ideologice şi artistice, teatrele sint subor- 
donate direct Consiliului teatrelor din Comitetul de Stat pentru Cultură şi Artă, 
care îşi exercită funcţiile de îndrumare și control cu ajutorul principalelor forţe 
artistice ce activează în mişcarea noastră teatrală. 

Consiliul teatrelor trebuie să organizeze dezbateri asupra pieselor noi ori- 
ginale înscrise în repertoriile teatrelor, precum şi asupra unor probleme generale 
ale dramaturgiei originale, să sprijine teatrele în alcătuirea unor repertorii bogate 
şi variate, prin recomandări de piese, prin discuţii cu conducerile teatrelor şi cu 
organele locale. Membrii Consiliului teatrelor trebuie să participe activ, perma- 
nent, la viața teatrelor, dînd un ajutor concret şi eficient la faţa locului, pentru 
îmbunătăţirea calității repertoriului şi a spectacolelor. 

Sarcini de răspundere în orientarea creației noastre dramatice şi a activită- 
ţii teatrelor revin criticii teatrale, care trebuie să fie, în același timp, un îndru- 


www.cihkc.ro 


mător al teatrului şi al publicului. Prin analiza profundă a fenomenului artistic, a 
creaţiei dramatice şi a spectacolului, critica contribuie la ridicarea nivelului artei 
noastre, al dramaturgiei şi al spectacolului, precum şi la orientarea publicului, la 
formarea gustului artistic al oamenilor muncii, la statornicirea unor criterii știin- 
țifice de apreciere a artei teatrale. Critica noastră de teatru trebuie să părăsească 
tonul apologetic, atitudinea neutră, constatativă, pentru a trece la analiza critică 
profundă, constructivă, la sinteza teoretică generalizatoare, la dezbaterea vie, argu- 
mentată a fenomenului teatral. Revistele „Teatrul“ şi „Contemporanul“ au, în 
această direcție, o mare responsabilitate. 

Este necesar ca revista „Teatrul“ să organizeze discuţii în jurul pieselor 
originale publicate ; să se preocupe de publicarea unor articole ample de analiză 
critică de pe poziţiile esteticii marxist-leniniste ; să sprijine teatrele în alcătuirea 
repertoriului prin informări despre dramaturgia altor popoare, precum şi prin 
analiza critică a repertoriului unor teatre şi prin discutarea problemelor privi- 
toare la orientarea repertoriului general. Problemele artei spectacolului trebuie 
de asemenea discutate în paginile revistei „Teatrul“, ale „Contemporanului“ şi 
ale altor publicaţii, la un nivel superior de exigenţă ideologică şi artistică, de 
competență profesională. 

Publicaţiile culturale ‘din regiuni au de asemenea sarcina de a-și îmbu- 
nătăţi activitatea critică de analiză a muncii teatrelor din regiunea respectivă, 
apreciind-o în raport cu sarcinile şi nivelul de dezvoltare al artei teatrale din 
întreaga ţară. 

Considerăm necesar ca şi Secţia de dramaturgie a Uniunii Scriitorilor să 
aducă o contribuție mai activă la orientarea creaţiei dramatice, la îndrumarea 
şi sprijinirea eficientă a creatorilor, la strîngerea legăturii dintre creatori şi viaţa 
oamenilor muncii. 

Consiliul teatrelor are datoria de a colabora permanent cu Secţia de dra- 
maturgie a Uniunii Scriitorilor, organizînd discuții comune în legătură cu unele 
piese și cu unele probleme generale ale creaţiei dramatice, organizînd acţiuni 
comune pentru stimularea şi îndrumarea creației. 

O contribuţie însemnată la ridicarea nivelului activității teatrelor trebuie 
să aducă A.T.M. prin mijloacele sale specifice. În ultima vreme, Asociaţia Oame- 
nilor de Artă din Instituţiile Teatrale şi Muzicale s-a orientat mai mult spre 
acțiuni cu caracter festiv-protocolar, şi spre o activitate de tip O.S.T.A. Este nece- 
sar ca Asociaţia să-și reia activitatea de conținut, organizînd acțiuni menite să 
contribuie la orientarea ideologică a creatorilor de spectacole, la o mai profundă 
descifrare a conţinutului operelor dramatice, la o mai limpede reliefare artistică 
a mesajului lor. A.T.M. trebuie să organizeze dezbateri asupra spectacolelor, în 
cadrul cărora să se analizeze, de pe poziţiile esteticii marxist-leniniste, concep- 
ţia şi mijloacele interpretative, să inițieze dezbateri în jurul unor probleme teoretice 
ale dezvoltării artei spectacolului în țara noastră. Spectacole experimentale, infor- 
mări cu caracter documentar, cicluri de conferinţe, consultaţii metodice — iată o 
serie de acţiuni pe care le poate organiza A.T.M. în scopul ridicării calităţii artei 
interpretative și al îmbunătăţirii activităţii cultural-educative în teatre. 

Prin conlucrarea tuturor forţelor existente — şi teatrul nostru dispune de 
forțe remarcabile, care şi-au dovedit capacitatea creatoare şi elanul însuflețit 
— vom izbuti neîndoios să realizăm noi şi noi spectacole, demne de epoca de 
mărețe înfăptuiri pe care o trăim şi de spectatorul nostru nou, care le așteaptă 

